

Lietuvos Respublikos Vyriausybė

**nutarimas**

**Dėl BIBLIOTEKŲ METŲ MINĖJIMO 2016 METAIS PLANO PATVIRTINIMO**

2016 m. sausio 20 d. Nr. 45  
Vilnius

Vadovaudamasi Lietuvos Respublikos Seimo 2014 m. gruodžio 16 d. nutarimo Nr. XII-1461 „Dėl 2016 metų paskelbimo Bibliotekų metais“ 2 straipsniu, Lietuvos Respublikos Vyriausybė nutaria:

1. Patvirtinti pridedamą Bibliotekų metų minėjimo 2016 metais planą (toliau – Planas).

2. Nustatyti, kad Planas vykdomas iš Lietuvos Respublikos kultūros ministerijai ir Lietuvos Respublikos švietimo ir mokslo ministerijai patvirtintų bendrųjų asignavimų ir kitų teisėtai gautų lėšų.

3. Pasiūlyti Vilniaus universitetui, asociacijoms, savivaldybėms, savivaldybių viešosioms ir bendrojo ugdymo mokyklų bibliotekoms dalyvauti įgyvendinant Planą ir skirti lėšų jam įgyvendinti.

Ministras Pirmininkas Algirdas Butkevičius

Kultūros ministras Šarūnas Birutis

PATVIRTINTA  
Lietuvos Respublikos Vyriausybės  
2016 m. sausio 20 d. nutarimu Nr. 45

**BIBLIOTEKŲMETŲ MINĖJIMO 2016 METAIS PLANAS**

| Eil. Nr. | Veiklos (projekto) pavadinimas | Atsakingi vykdytojai | | Vykdymo terminas |
| --- | --- | --- | --- | --- |
| Tikslas − padidinti bibliotekų įvaizdžio patrauklumą visuomenei ir socialiniams partneriams, išryškinti bibliotekų tinklo privalumus, atskleisti daugialypių bibliotekų teikiamų paslaugų plėtros ir naudos visuomenei potencialą | | | | |
| 1. Bibliotekų metų viešinimo veiklos | | | | |
| 1.1. | Organizuoti iškilmingus Bibliotekų metų atidarymo ir uždarymo renginius (atidarymo renginys Vilniaus universiteto bibliotekoje; uždarymo renginys − konferencija „Bibliotekos – socialiniams pokyčiams 2016“; rekonstruoto Lietuvos nacionalinės Martyno Mažvydo bibliotekos pastato atidarymas) | | Lietuvos Respublikos kultūros ministerija (toliau − Kultūros ministerija),  Vilniaus universitetas,  Lietuvos nacionalinė Martyno Mažvydo biblioteka | 2016 metų  I−IV ketvirčiai |
| 1.2. | Parengti ir išplatinti mokykloms informacinio leidinio „Švietimo naujienos“ priedą, skirtą mokyklų bibliotekų gerosios patirties sklaidai ir Bibliotekų metams paminėti | | Lietuvos Respublikos švietimo ir mokslo ministerija (toliau − Švietimo ir mokslo ministerija),  Švietimo ir mokslo ministerijos Švietimo aprūpinimo centras | 2016 metų  I ketvirtis |
| 1.3. | Vykdyti Bibliotekų metų viešinimo kampaniją (sukurti Bibliotekų metų ženklą, reprezentacinį vaizdo klipą apie Lietuvos bibliotekas, organizuoti Bibliotekų metams pažymėti skirtus konkursus, vykdyti kitas bibliotekų metų viešinimo veiklas) | | Kultūros ministerija | 2016 metų  I−IV ketvirčiai |
| 2. Bibliotekų paslaugų pristatymo įvairioms visuomenės grupėms ir populiarinimo veiklos | | | | |
| 2.1. | Organizuoti mokinių supažindinimo su bibliotekų veikla renginius | | Švietimo ir mokslo ministerija, Lietuvos mokinių neformaliojo švietimo centras | 2016 metų  I−II ketvirčiai |
| 2.2. | Pristatyti bibliotekų veiklas tarptautinėje Vilniaus knygų mugėje | | Kultūros ministerija,  Vilniaus universitetas | 2016 metų  I ketvirtis |
| 2.3. | Organizuoti Kultūros nakties renginius Vilniaus universiteto ir kitose Vilniaus miesto bibliotekose | | Vilniaus universitetas,  Lietuvos bibliotekininkų draugija | 2016 metų II ketvirtis |
| 2.4. | Organizuoti pilietinę akciją šalies mokiniams „Mano nuveikti darbai bibliotekoje“ | | Švietimo ir mokslo ministerija,  Lietuvos mokinių neformaliojo švietimo centras | 2016 metų  III−IV ketvirčiai |
| 2.5. | Organizuoti knygų restauravimo populiarinimui skirtą edukacinę programą „Kaip pagydyti knygą?“ Vilniaus universiteto bibliotekoje | | Kultūros ministerija,  Vilniaus universitetas | 2016 metų  III−IV ketvirčiai |
| 2.6. | Pristatyti bibliotekų veiklas ir edukacines programas parodoje „Mokykla 2016“ | | Kultūros ministerija,  Švietimo ir mokslo ministerija,  Lietuvos nacionalinė Martyno Mažvydo biblioteka | 2016 metų  IV ketvirtis |
| Eil. Nr. | Veiklos (projekto) pavadinimas | | Atsakingi vykdytojai | Vykdymo terminas |
| 2.7. | Organizuoti savanorystės bibliotekose skatinimo akcijas | | Kultūros ministerija | 2016 metų  I−IV ketvirčiai |
| 2.8. | Organizuoti nacionalines mokinių ir jaunimo kraštotyros 2016−2018 metų ekspedicijas, skirtas Lietuvos valstybės atkūrimo šimtmečiui ir Bibliotekų metams paminėti | | Švietimo ir mokslo ministerija,  Lietuvos mokinių neformaliojo švietimo centras | 2016 metų  I−IV ketvirčiai |
| 3. Bibliotekų bendradarbiavimo ir tarptautinių ryšių stiprinimo bei dialogo su kitais knygų rinkos dalyviais skatinimo veiklos | | | | |
| 3.1. | Organizuoti kvalifikacijos tobulinimo renginius mokytojams knygų leidybos istorijos, senųjų bibliotekų temomis | | Švietimo ir mokslo ministerija, Lietuvos mokinių neformaliojo švietimo centras | 2016 metų  II−IV ketvirčiai |
| 3.2. | Organizuoti knygų muges regionuose, bibliotekų leidybinės veiklos pristatymus, leidyklų dienas bibliotekose | | Kultūros ministerija,  apskričių viešosios bibliotekos,  Lietuvos leidėjų asociacija | 2016 metų  I−IV ketvirčiai |
| 4. Veiklos, skirtos skaitymui propaguoti ir teigiamam požiūriui į jį formuoti | | | | |
| 4.1. | Didinti gyventojams prieigos prie kokybiškų, aktualių, meninę, kultūrinę ir mokslinę vertę turinčių leidinių bei kitų informacijos išteklių galimybes | | Kultūros ministerija | 2016 metų  I−IV ketvirčiai |
| 4.2. | Gerinti šalies gyventojų prieigą prie elektroninių leidinių – užtikrinti sukurto interaktyvių paslaugų portalo *www.ibiblioteka.lt* atnaujinimą įvairiu ir kokybišku turiniu | | Kultūros ministerija,  Lietuvos nacionalinė Martyno Mažvydo biblioteka | 2016 metų  I−IV ketvirčiai |
| 4.3. | Organizuoti pirmosios lietuviškos knygos Martyno Mažvydo „Katekizmo“ originalo pristatymą visuomenei | | Vilniaus universitetas | 2016 metų  II ketvirtis |
| 4.4. | Organizuoti Balandžio 23-iosios, Tarptautinės knygos ir autorių teisių dienos, minėjimą | | Kultūros ministerija,  Birštono viešoji biblioteka | 2016 metų  II ketvirtis |
| 4.5. | Organizuoti tęstinę skaitymo skatinimo akciją visuomenei „Lietuva skaito!“ Spaudos atgavimo, kalbos ir knygos dieną | | Lietuvos leidėjų asociacija,  Lietuvos bibliotekininkų draugija,  Savivaldybių viešųjų bibliotekų asociacija | 2016 metų  II ketvirtis |
| 4.6. | Organizuoti vaikų ir jaunimo skaitymus „Vasara su knyga“ Lietuvos bibliotekose | | Kultūros ministerija,  apskričių viešosios bibliotekos | 2016 metų  II−III ketvirčiai |
| 4.7. | Organizuoti tarptautinę konferenciją „Bibliotekos – skaitymo sutrikimų iššūkiams įveikti“ | | Kultūros ministerija,  Lietuvos aklųjų biblioteka | 2016 metų  I−IV ketvirčiai |
| 4.8. | Organizuoti Metų knygos rinkimų akcijoje dalyvaujančių knygų autorių susitikimus su skaitytojais | | Kultūros ministerija,  Lietuvos nacionalinė Martyno Mažvydo biblioteka | 2016 metų  III−IV ketvirčiai |
| 4.9. | Vykdyti skaitymo skatinimo projektą „Augu skaitydamas“ | | Lietuvos leidėjų asociacija | 2016 metų  I−IV ketvirčiai |
| 4.10. | Organizuoti konkursus mokiniams „Sukurk savo svajonių biblioteką“, „Senų knygų, rankraščių lobiai bibliotekoje“ ir kt. | | Švietimo ir mokslo ministerija,  Lietuvos mokinių neformaliojo švietimo centras | 2016 metų  I−IV ketvirčiai |
| Eil. Nr. | Veiklos (projekto) pavadinimas | | Atsakingi vykdytojai | Vykdymo terminas |
| 4.11. | Vykdyti tęstinį projektą „Lietuva Vilniaus universiteto bibliotekoje“ | | Kultūros ministerija,  Vilniaus universitetas | 2016 metų  I−IV ketvirčiai |
| 4.12. | Organizuoti literatūrinius proto mūšius bibliotekose | | Kultūros ministerija,  Lietuvos nacionalinė Martyno Mažvydo biblioteka | 2016 metų  I−IV ketvirčiai |
| 4.13. | Inicijuoti akcijas bibliotekose ir bendrojo ugdymo mokyklose „Pasidalyk įdomiausia knyga su draugais“, „Knygų mainai“ ir kt. | | Apskričių viešųjų bibliotekų asociacija,  Savivaldybių viešųjų bibliotekų asociacija,  bendrojo ugdymo mokyklų bibliotekos | 2016 metų  I−IV ketvirčiai |

––––––––––––––––––––